แม่แจ้งตำรวจ สอบสวนครูสถานรับเลี้ยงฯ เตะเด็กออทิสติก 
แม่พาลูกชายวัย 6 ขวบ ที่เป็นเด็กพิเศษแบบออทิสติก เข้าแจ้งความที่ สภ.บางใหญ่ จ.นนทบุรี หลังจะไปรับลูกมาฉลองวันเกิด แต่ได้รับไลน์แจ้งจากสถานรับเลี้ยงฯ ว่า ลูกชายตกบันไดบาดเจ็บ พบสภาพหน้าตาปูดบวม มีรอยช้ำทั้งตัว และบอกกับแม่ว่า ครูเตะ     ,เมื่อวันที่ 18 ส.ค. 58 ที่ สภ.บางใหญ่ จ.นนทบุรี น.ส.น้อย (นามสมมุติ) อายุ 43 ปี อาชีพทำธุรกิจส่วนตัว แม่ของ น้องเอ (นามสมมุติ) อายุ 6 ขวบ เด็กพิเศษลักษณะแบบออทิสติก ได้เดินทางเข้าพบ พ.ต.ท.พินิจ ศรสงคราม พงส. เพื่อให้ปากคำเพิ่มเติ่ม หลังจากเข้าแจ้งความว่าน้องเอ ลูกชาย ได้ถูกครูพี่เลี้ยงสถานรับเลี้ยงเด็กแห่งหนึ่ง ใน ต.บางม่วง อ.บางใหญ่ จ.นนทบุรี ซึ่งเปิดเป็นสถานรับเลี้ยงเด็กและพัฒนาเด็กพิเศษ ทำร้ายร่างกายจนหน้าตาบวมและเป็นรอยเขียวฟกช้ำตามลำตัวหลายแห่ง,พ.ต.ท.พินิจ เจ้าของคดี เปิดเผยว่า ได้เชิญ น.ส.น้อย มาให้ปากคำเพิ่มเติมเนื่องจากเมื่อวันที่ 10 ส.ค.ที่ผ่านมา ยังไม่ได้มีการสอบปากคำแม่เด็กและตัวเด็ก เพราะเด็กยังไม่สามารถให้การได้ จึงเพียงแต่ได้พูดคุยถึงเรื่องเหตุการณ์ที่เกิดขึ้นกับแม่เด็กเพียงอย่างเดียว วันนี้จึงได้สอบปากคำแม่ที่โรงพัก ส่วนน้องเอ ต้องพาไปสอบปากคำที่สำนักงานอัยการจังหวัดนนทบุรี โดยจะมีเจ้าหน้าที่จิตวิทยาร่วมสอบปากคำด้วย ตามกฎหมาย พ.ร.บ.เด็ก,ส่วนในเรื่องคดีนั้น ได้เรียกเจ้าของสถานรับเลี้ยงเด็กบ้านสานรัก พร้อมครูพี่เลี้ยงมาสอบปากคำไปบ้างแล้ว โดยให้การว่าน้องเอ พลัดตกบันไดจากชั้น 2 ที่เป็นห้องนอนของน้องลงมาเอง ไม่ได้มีการทำร้ายร่างกายแต่อย่างใด จึงต้องรอผลการตรวจร่างกายของน้องเอ จากแพทย์ รพ.เกษมราษฎร์ รัตนาธิเบศร์ ว่าบาดแผลรอยฟกช้ำที่เกิดขึ้นนั้น เกิดจากอุบัติเหตุ หรือถูกใครกระทำ จึงจะสามารถดำเนินคดีได้,ด้าน น.ส.น้อย กล่าวว่า ก่อนหน้านี้ตนได้ส่งน้องเอ ไปเรียนที่โรงเรียนสำหรับเด็กพิเศษแห่งหนึ่งใน จ.สุพรรณบุรี ต่อมา ตนได้เปิดหาข้อมูลโรงเรียนสำหรับเด็กพิเศษ พบว่าที่สถานรับเลี้ยงเด็กบ้านสานรัก มีการโฆษณาว่ามีการเปิดเป็นศูนย์อาชาบำบัด และธาราบำบัดซึ่งดีสำหรับเด็กพิเศษ ตนจึงได้ย้ายลูกจากโรงเรียนเดิมมาฝากเรียนที่สถานรับเลี้ยงเด็กดังกล่าวเมื่อวันที่ 3 ก.ค. 58 โดยได้บอกกับทางสถานรับเลี้ยงเด็กแล้วว่า ลูกชายมีลักษณะพิเศษ คือ จะอยู่ร่วมในสังคมกับเด็กปกติค่อนข้างยาก ซึ่งทางสถานรับเลี้ยงก็บอกว่าไม่มีปัญหา เพราะมีครูพี่เลี้ยงที่เชี่ยวชาญในด้านนี้ ก่อนจะบอกกับตนว่า น้องเอต้องกินนอนอยู่ที่สถานรับเลี้ยงเป็นเวลา 1 เดือน เพื่อปรับตัวให้เข้ากับเพื่อนและครูพี่เลี้ยง ซึ่งตนก็ยินยอม,น.ส.น้อย กล่าวอีกว่า เมื่อวันที่ 10 ส.ค. 58 ได้ติดต่อไปทางสถานรับเลี้ยงเด็ก เพื่อจะขอพาน้องเอมาฉลองวันเกิดวันที่ 12 ส.ค. 58 ของน้อง ที่บ้าน หลังจากนั้นไม่นานก็ได้รับข้อความทางไลน์ว่าน้องเอ ตกบันไดตนจึงได้รีบเดินทางไปรับลูกที่สถานรับเลี้ยงเด็กก็พบว่าตามหน้าตาและลำตัวมีรอยฟกช้ำหลายแห่ง ตนจึงได้พาน้องเอนั่งรถกลับบ้านขณะอยู่บนรถตนได้สอบถามน้องเอว่าทำยังไงถึงได้ตกบันได ซึ่งน้องเอก็บอกว่าถูกครูเตะ ตนจึงได้พาลูกเข้าไปตรวจร่างกายที่โรงพยาบาล ก่อนจะเดินทางเข้าแจ้งความกับเจ้าหน้าที่ตำรวจให้สอบสวนถึงเหตุการณ์ที่เกิดขึ้น เพราะไม่เชื่อที่ทางสถานรับเลี้ยงเด็กบอกว่า ลูกชายตกบันไดเอง.
แม่พาลูกชายวัย6ขวบ ที่เป็นเด็กพิเศษแบบออทิสติก เข้าแจ้งความที่สภ.บางใหญ่ นนทบุรี หลังจะไปรับลูกมาฉลองวันเกิด แต่ได้รับไลน์แจ้งจากสถานรับเลี้ยงฯ ว่าลูกชายตกบันไดบาดเจ็บ พบสภาพหน้าตาปูดบวม มีรอยช้ำทั้งตัวและบอกกับแม่ว่าครูเตะ
ครูเตะเด็ก,เด็กออทิสติก,ออทิสติก,น้องยูโน,สถานรับเลี้ยงเด็ก,บ้านสานรัก,แม่แจ้งความ,สภ.บางใหญ่,นนทบุรี,ข่าว,ไทยรัฐออนไลน์,ข่าวทั่วไทย